Kiidjärve vesiveski
Kiidjärve vesiveski on vesiveski Põlvamaal Kiidjärve külas Ahja jõel. Veski ehitati 1914. aastal, tellised valmistati mõisa telliselöövis. Veski lõpetas töö 1979. aastal. Uuesti pandi veski paariks aastaks tööle 1991. aastal pärast seda, kui Elva EPT oli ehitanud uue tammi ning Kiidjärve metskond korraldanud veski remondi. Tänapäeval hoonet enam veskina ei kasutata. 2015. aasta sügisel lammutati vana tamm, ehitati sild (vanade fotode järgi) ning kindlustati kaldaid.